БҒМ: Қазақстан тарихы бойынша базалық мектеп оқулығын даярлау мәселесі талқыланды
DATE: 19:37, 15 Наурыз 2021 | GMT +5
TITLE: БҒМ: Қазақстан тарихы бойынша базалық мектеп оқулығын даярлау мәселесі талқыланды
URL: https://kaz.inform.kz/news/bgm-kazakstan-tarihy-boyynsha-bazalyk-mektep-okulygyn-dayarlau-maselesi-talkylandy_a3764631/
META: DATE: 19:37, 15 Наурыз 2021 | GMT +5
TOTAL WORDS: 154
AUTHOR(S):
TEXT: «Алматы қаласында тарихшы ғалымдармен және тарих пәнінің мұғалімдерімен кездестім. Жиын барысында Мемлекет басшысының «Тәуелсіздік бәрінен қымбат» атты мақаласында міндеттеген тапсырмаларын орындау барысын талқыладық» деп жазды министр. Ел Президенті Қасым-Жомарт Тоқаев Қазақстан тарихы бойынша жаңа академиялық басылымды, сондай-ақ Қазақстан тарихы пәні бойынша бірыңғай оқулықтарды дайындауды тапсырған болатын. «Ғалымдармен және мұғалімдермен Қазақстанның тарих ғылымын дамыту тұжырымдамасын әзірлеу мәселелері, Қазақстан тарихы бойынша жаңа академиялық басылымды, Қазақстан тарихы бойынша базалық мектеп оқулығын дайындаудың ұйымдастырушылық және әдіснамалық мәселелері, мектептерде тарихты оқыту проблемалары, оның ішінде үлгілік бағдарлама дайындау туралы мәселелер талқыланды. Бұл ортақ жұмыстың маңызы зор. Бұл жұмыста науқаншылдық пен асығыстық болмау керек екені де түсінікті» делінген хабарламада. Ведомство басшысы министрлік тарихшы ғалымдар мен мұғалімдердің айтқан ұсыныстары мен идеяларын ескеретінін атап өтті. «Жоғарыда аталған бағыттар бойынша жұмысқа барлық тарихшыларды қатысуға шақырамын. Өз ұсыныстарыңызды Ғылым комитетінің корпоративтік поштасына kn@edu. kz жіберуді сұраймын» деп түйіндеген сөзін Асхат Айманбетов. Тегтер:. Қазақстан тарихы. Білім. Білім және ғылым. Рухани жаңғыру. Президент тапсырмалары. Ғылым. Соңғы жаңалықтар
